CELEX: 32022R0826
Language: lv
Date: 2022-05-23 00:00:00
Title: Komisijas Deleģētā regula (ES) 2022/826 (2022. gada 23. marts), ar ko attiecībā uz jūras zeltplekstes zonai noteiktajiem atbrīvojumiem labo un groza Eiropas Parlamenta un Padomes Regulu (ES) 2019/1241

30.5.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 147/22
               
            
         KOMISIJAS DELEĢĒTĀ REGULA (ES) 2022/826
         (2022. gada 23. marts),
         ar ko attiecībā uz jūras zeltplekstes zonai noteiktajiem atbrīvojumiem labo un groza Eiropas Parlamenta un Padomes Regulu (ES) 2019/1241
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/1241 (2019. gada 20. jūnijs) par zvejas resursu saglabāšanu un jūras ekosistēmu aizsardzību ar tehniskiem pasākumiem un ar ko groza Padomes Regulas (EK) Nr. 1967/2006, (EK) Nr. 1224/2009 un Eiropas Parlamenta un Padomes Regulas (ES) Nr. 1380/2013, (ES) 2016/1139, (ES) 2018/973, (ES) 2019/472 un (ES) 2019/1022 un atceļ Padomes Regulas (EK) Nr. 894/97, (EK) Nr. 850/98, (EK) Nr. 2549/2000, (EK) Nr. 254/2002, (EK) Nr. 812/2004 un (EK) Nr. 2187/2005 (1), un jo īpaši tās 15. panta 2. punktu,
         tā kā:
         
                     (1)
                  
                  
                     Regulā (ES) 2019/1241, kas reglamentē zvejas resursu saglabāšanu un jūras ekosistēmu aizsardzību ar tehniskiem pasākumiem, V pielikuma C daļā ieviesusies neprecizitāte, un tā ir jānovērš.
                  
               
                     (2)
                  
                  
                     Deleģētās regulas (ES) 2021/1160 (2) 5. apsvērumā minēti “dāņu vadi”, un arī atbilstošais pielikuma noteikums attiecas uz “dāņu vadiem”. Tomēr, tā kā Regulas (ES) 2019/1241 6. panta 18. punkts dāņu vadus nenošķir no skotu vadiem, V pielikuma noteikumu pašreizējā redakcijā ir iespējams nepareizi interpretēt kā tādu, kas piemērojams arī skotu vadiem.
                  
               
                     (3)
                  
                  
                     Deleģētās regulas (ES) 2021/1160 pamatā ir kopīgs ieteikums, kuru 2020. gada 19. oktobrī iesniegusi Beļģija, Dānija, Vācija, Francija, Nīderlande un Zviedrija jeb Shēveningenas grupa, kura ir tiešā veidā ieinteresēta attiecīgās Ziemeļjūras zvejniecības pārvaldībā. Kopīgā ieteikuma 3.1.2. iedaļā dāņu vads (zvejas vadu velk, kamēr kuģis stāv uz enkura) ir īpaši nošķirts no skotu vada un apstiprināts, ka dalībvalstu lūgto atbrīvojumu iecerēts piemērot tikai dāņu vadiem.
                  
               
                     (4)
                  
                  
                     ZZTEK novērtējums, kurā secināts, ka īpaša atbrīvojuma noteikšana dāņu vadiem aizsardzības līmeni konkrētajā apgabalā būtiski neietekmēs, attiecās tikai uz dāņu vadiem (zvejas rīka kods SDN (3)), bet neattiecās uz skotu vadiem (zvejas rīka kods SSC ( (3))).
                  
               
                     (5)
                  
                  
                     Tāpēc Regulas (ES) 2019/1241 V pielikums būtu jālabo, lai precizētu, ka ierosinātais atbrīvojums attiecas tikai uz dāņu vadiem šaurā nozīmē, t. i., uz zvejas rīkiem ar kodu SDN.
                  
               
                     (6)
                  
                  
                     Šajā regulā paredzētie pasākumi tieši ietekmē Savienības kuģu zvejas sezonas plānošanu un saistītās saimnieciskās darbības, tāpēc šai regulai būtu jāstājas spēkā tūlīt pēc tās publicēšanas,
                  
               IR PIEŅĒMUSI ŠO REGULU.
         
            1. pants
            Regulu (ES) 2019/1241 labo saskaņā ar šīs regulas pielikumu.
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 23. martā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 198, 25.7.2019., 105. lpp.
         
         
            (2)  Komisijas Deleģētā regula (ES) 2021/1160 (2021. gada 12. maijs), ar ko attiecībā uz Ziemeļjūrā noteikto brētliņas zonu un jūras zeltplekstes zonu groza Eiropas Parlamenta un Padomes Regulu (ES) 2019/1241 (OV L 250, 15.7.2021., 4. lpp.).
         
            (3)  XI pielikums Komisijas Īstenošanas regulā (ES) Nr. 404/2011 (2011. gada 8. aprīlis), ar kuru pieņem sīki izstrādātus noteikumus par to, kā īstenojama Padomes Regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (OV L 112, 30.4.2011., 64. lpp.).
      
      
         
            PIELIKUMS
            Regulas (ES) 2019/1241 V pielikuma C daļu groza šādi:
            
                        1)
                     
                     
                        daļas 2.2. punkta d) apakšpunktu aizstāj ar šādu:
                        
                                    “d)
                                 
                                 
                                    kuģiem, kuru dzinēja jauda pārsniedz 221 kW un kuri zvejas vadus (konkrētāk, dāņu vadus ar kodu SDN) velk, kamēr kuģis stāv uz enkura, un ja šādi kuģi ievēro šā pielikuma B daļas 1.1. punktā prasīto linuma acs izmēru.”